
      REPUBLIKA HRVATSKA                                                    
BJELOVARSKO-BILOGORSKA 
             Ž U P A N I J A
     OPĆINA ŠANDROVAC                                              
        OPĆINSKO VIJEĆE

KLASA: 024-02/26-01/5
URBROJ:2103-15-01-26-3
U Šandrovcu,  27.08.2026.

  Z  A  P  I   S  N  I  K
sa 13. sjednice Općinskog vijeća općine Šandrovac održane dana 
27.08.2026.g. sa početkom u 19,30 sati na adresi Bjelovarska 6, 43227 Šandrovac, 
1. kat. prostorija  vijećnice


Prisutni  članovi Općinskog vijeća:
1. Katarina Blažeković
2. Nikola Halapa
3. Manuel Husnjak
4. Stjepan Kos
5. Dejan Maršić
6. Ljiljana Radojnić
7. Igor Škudar
Odsutni:
1. Kristina Gluščić
2. Kristina Lebinac
Ostali prisutni:
1. Dario Halauš mag.ing.agr.-- općinski načelnik Općine Šandrovac
2. Ivana Fočić, dipl.iur., pročelnica JUO Općine Šandrovac, zapisničar

Predsjednik Općinskog vijeća Općine Šandrovac Stjepan Kos pozdravio je sve prisutne, utvrdio da je na sjednici prisutno 7 od 9  vijećnika te da je kvorum na današnjoj sjednici Općinskog vijeća općine Šandrovac potvrđen. Predsjedavajući je predložio sljedeći Dnevni red 13. sjednice Općinskog vijeća općine Šandrovac na glasanje.

DNEVNI RED 13. SJEDNICE OPĆINSKOG VIJEĆA OPĆINE ŠANDROVAC

1. Aktualni sat,
2. Usvajanje zapisnika sa 12. sjednice Općinskog vijeća Općine Šandrovac,
3. Donošenje I. izmjena i dopuna Pravilnika o provedbi postupka jednostavne nabave Općine Šandrovac


Točka 1.
Aktualni sat

**Vijećnik Igor Škudar zahvalio je svima prisutnima koji su pitali i brinuli za njega kada je bio u bolesti. Postavio  je pitanje vezano za stočnu vagu preko puta zgrade Općine , te građevinski materijal koji se nalazi odložen u samom centru sela. 
*Ivana Fočić odgovorila je postupak oko vage u tijeku , te da smo objekt sami legalizirali o trošku Općine. Budući da RH nije pristala na darivanje te čestice , Općina bi išla u kupnju iste. 
**Načelnik je odgovorio vezano iz građevinski materijal , odnosno, šodar, te da se zbog praktičnosti ostavio na tom mjestu. I kako ga nitko ne bi otuđio jer je na vidnom mjestu.
**Vijećnica Ljiljana Radojnić rekla je da vagu ne bi trebalo maknuti jer ima ljudi koji je još uvijek koriste. Možda da se nađe rješenje da se postavi na drugo mjesto. Ljudima je potrebna za vaganje stoke i žita.
*Pročelnica , Ivana Fočić prisutnima je objasnila da ta vaga nije zakonita i da će se nekad trebati ozakoniti.
*Načelnik , Dario Halauš obavijestio je prisutne o radovima na području Općine Šandrovac i  radovima na klizištu, te o natječajima koji su provedeni. 
Načelnik se osvrnuo i  na sezonu na bazenu, te kako je ove godine zadovoljan posjetom. 
Razgovaralo  se o nedostacima koji se odnose na ugostiteljske usluge na bazenu kojima ljudi nisu zadovoljni. I nedostacima koji se ponavljaju iz godine u godinu. Trebalo bi više poraditi na organizaciji i radnoj snazi.
Točka 2.

Usvajanje zapisnika sa 12. sjednice Općinskog vijeća Općine Šandrovac.
U trenutku glasanja bilo je prisutno 7 vijećnika Općinskog vijeća općine Šandrovac. Kako nije bilo primjedba i nadopune Zapisnik sa 12.sjednice Općinskog vijeća Općine Šandrovac  usvojen  je  sa 7  glasova ZA od strane vijećnika Općinskog vijeća općine Šandrovac.
(KLASA: 024-02/26-01/4, URBROJ: 2103-15-01-26-3  od 23.06.2026.)
[bookmark: _Hlk193364483]
Točka 3.

Donošenje I. izmjena i dopuna Pravilnika o provedbi postupka jednostavne nabave Općine Šandrovac.
U Pravilniku o provedbi postupka javne nabave (KLASA: 406-01/26-01/3, URBROJ: 2103-15-01-26-1 od 23.06.2026.) , koji je objavljen  Općinskom glasniku Općine Šandrovac br 4/26, u članku 1. dodaje se novi članak 3, dosadašnji stavci 3.,4.,i 5. postaju stavci 4.,5.,i 6. 
U trenutku glasanja bilo je prisutno 7 vijećnika Općinskog vijeća općine Šandrovac, te su I. izmjene i dopune Pravilnika o provedbi postupka jednostavne nabave Općine Šandrovac usvojene sa 7. glasova ZA.
(KLASA: 406-01/26-01/3, URBROJ: 2103-15-01-26-2 od 27.08.2026.)

Sjednica završila u 20.11  h


Zapisnik sastavila:
Ivana Fočić, dipl.iur.
                                                      Općinsko vijeće Općine Šandrovac
              Predsjednik Općinskog vijeća
         Stjepan Kos, mag.oec.          

